DISPUTATIO  MEDICA 


IN  AUGURALIS 


DE 


AMAUROSI. 


AUCTORE  DUGALDO  MACKELI.AR. 


DE  HISTORIA. 

Ex  omnibus  morbis,  quibus  oculus  est 
proclivis,  nullus  illo,  quem  pro  argumento 
hujus  disputationis  selegi,  magis  sibi  atten¬ 
tionem  medici  vindicat;  sive  in  memoria 

» 

tenemus  terminationem  morbi  saepe  infaus¬ 
tam,  frequentiam  ejus,  vel  munus  praecla¬ 
rum  organi,  quo  situs  est;  in  cujus  fabrica 
molli,  ex  membranis,  tunicis,  et  humoribus, 

ad  varios  suos  usus  exquisite  accommodatis, 
vitium  acutissime  sentitur. 

Nervus  opticus  intra  oculum  profunde  ex¬ 
pansus  ad  retinam  formandam,  tunicam  ejus 
intimam,  in  sano  statu  impressiones  stimulo¬ 
rum  vel  causis  externis  vel  internis  inducto¬ 
rum,  facillime  recipit ;  et  fortasse  corporis 
humani  nulla  pars  existit,  quae  ex  effectu 
malorum  minus  se  recuperare  pollet,  quam 
illa,  de  qua  nunc  agitur.  Nihil  mirum  est, 
quod  malo  sua  natura  adeo  gravi  obnoxia 
sit,  eventus  cujus  saepius  aegrum  uno  ex 
maximis  solatiis  privat,  quae  natura  homini 
condonavit. 

Nomen  Amaurosis  morbo  oculi  deditum 
est,  ubi  visus  partim,  vel  prorsus,  aboletur, 
et  qui  a  statu  paralytico  retinae,  et  nervi  op¬ 
tici,  pendet.  Quam  frequenter  accidit  om¬ 
ni  medico  notum  est,  et  plurimos  experientia 
doctos,  omnia  auxilia  scientiae  et  artis  frus¬ 
tra  exhibita  esse,  confiteri  oportet.  Doctor 

Farre  in  negotium  plurimum  exercendo, 
paucos  annos  antea,  multum  laborem  ad  cer¬ 
te  cognoscendum,  quot  casus  se  prodiderunt, 
impendit,  et  exitus  observationum  fuit,  ut 
ex  ter  millibus  aegris,  quos  videndi  morbis 
oculi  laborantes  ei  fuit  occasio,  non  paucio¬ 
res,  quam  ducenti  Amaurosi  impliciti,  reper¬ 
ti  sunt  5  ratione  scilicet  unius  ad  quindecim. 


DE  SPECIEBUS. 

i 

Ad  visum  perfectum  reddendum,  et  ner¬ 
vum  opticum,  et  quidem  totum  organum 
apte  sustentandum,  quaedam  plenitudo  va¬ 
sorum,  quae  oculo  sanguinem  vehunt,  neces¬ 
saria  est.  Hunc  morbum  ex  duabus  condi¬ 
tionibus  longe  diversis  systematis  sanguiferi, 
plenitudine  nimirum  nimia,  aut  depletione, 
oriri  reperimus. 

Nosologi  Amaurosin  in  diversas  species, 

secundum  diversas  causas  morbi,  vel  varias 

formas,  quas  induit,  plerumque  diviserunt. 

Doctor  Cullen,  cultor  indefatigandus  scien¬ 
di 

tiae  medicinae,  et  cujus  memoriae  reverentia 
summa  debetur,  quatuor  species  morbi,  nimi¬ 
rum,  Amaurosin  compressionis,  Amaurosin 
depletionis,  Amaurosin  spasmodicam,  Amau¬ 
rosin  venenatam  recensuit.  Duae  priores  lon¬ 
ge  sunt  frequentissimae. 

Scarpa  Amaurosin  divisit  in  Perfectam  vel 
Completam,  in  qua  adest  insensibilitas  retinae 
perfecta  ad  impressiones  lucis  ;  et  in  Imper¬ 
fectam  vd  Incompletam ,  in  qua  visus  non  pror¬ 
sus  aboletur,  sed  aeger  lucem  ex  tenebris 
distinguere,  vel  etiam  res,  quamvis  obscure, 
videre,  potest :  in  Recentem  vel  Inveteratam , 
prout  morbus  per  longum  vel  breve  tempus 
extiterat,  aut  tarde  aut  subito  aggressus  erat: 
et  quoque  in  Continuam  vel  Periodicam  dis¬ 
tinguitur,  prout  morbus  intervallis  fixis  tan¬ 
tum  invadit;  vel  formam,  in  qua  nulla  est 
intermissio,  induit. 


DE  AMAUROSI. 


DE  SIGNIS. 

Amaurosis,  vel  Gutta  Serena,  ut  interdum 
nominatur,  est  morbus,  signa  cujus  maxime 
sunt  abnormia  et  fallacia.  Revera  vix  unum 
signum  constanter  cum  eo  connexum  existit, 
quod  diagnosin  difficillimam  reddit  :  nam 
oculus  saepe,  quasi  nullam  mutationem  quod 
ad  aspectum  naturalem  subiit,  apparet,  pupil¬ 
la  naturali  stimulo  lucis  parente ;  et  nullum 
indicium  morbi  existentis  nisi  ex  historia, 
quam  aeger  ipse  tradit,  habemus. 

Amaurosis  plerumque  utrosque  oculos  eo¬ 
dem  tempore  afficit ;  aliquando  tamen  alter 
oculus  prae  altero  laborat ;  sed  hac  conditio 
brevi  manet ;  nam  cito  post,  oculus  sanus 
hebescere  incipit ;  et  ut  morbus  unum  ocu¬ 
lum  afficiat,  raro  accidit,  quoniam  alter  non 
cum  eo  consensum  habeat. 

In  Amaurosi  ex  congestione,  plurima  symp¬ 
tomata  impetum  antecedunt,  ut  dolor  capitis 
frequens,  praesertim  sensus  molestiae  et  gra¬ 
vitatis  super  palpebras  ;  vultus  floridus  cum 
impetu  sanguinis  evidente  ad  caput  versus  ; 
vertigo  ;  vel  tinnitus  aurium  ;  connexus  idea¬ 
rum  confusus,  simul  cum  balbutione,  et  cae- 
tera.  Omnia  haec  signa  non  eodem  tempo¬ 
re  adsint ;  plerumque  nonnulla  ex  iis  tantum 
observamus  :  et  interdum  fit  morbum  tam 
subito  invadere,  ut  nullum  signum  omnino 
ipsius  advenientis,  ostendat. 

Aliquamdiu  ante  impetum  aeger  ventricu¬ 
lum  et  alvum  turbatam  sentit ;  duplicem  for¬ 
tasse  visum  habet ;  vel  mistura  abnormis  re¬ 
rum  ante  oculos  volitat,  ut  Schmuckero  vi¬ 
detur  ex^  conditione  varicosa  tunicae  choroi¬ 
deae,  aliquid  pressurae  in  filamenta  tenuia 
retinae  efficiente,  oriens. 

Postquam  haec  signa  diutius,  vel  brevius 
mansissent,  quae  tamen,  ut  supra  observa- 

tum  est,  ad  morbum  non  prorsus  necessaria 
sunt,  aeger  sentire  visum  nunc  gradatim, 
nunc  subito  sibi  deficere,  incipit.  Quasi 
telam  reticulatam  prae  oculis  obductam  ali¬ 
quando  cernit ;  vel  nigras  maculas,  muscas 
referentes,  semper  ante  se  volitantes,  videt, 
quas  tollere  frustra  conatur.  Morbo  pro- 
grediente,  indicia  visus  obtusi  quotidie  ingra¬ 
vescunt  ;  impressiones  lucis  in  retinam  vix 

percipiuntur,  vel  prorsus  pereunt.  Interdum 

* 

tamen  adeo  celerrimus  est  progressus,  ut  A- 
maurosis  omnino  immedicabilis  sit,  viginti 
quatuor  horas  post  ejus  primam  accessionem. 

Imo  oculi  affecti  inspecto,  pupillam  ex¬ 
hibentem  illam  lucidam  nigritiem,  in  ocu¬ 
lo  sano  adeo  conspicuam,  raro  videmus; 
sed  aliquid  palloris,  vel  nigritiem  imprimis 
hebetem,  perlucidam,  corneam  quasi  spe¬ 
ciem,  quae  mutationem  incipientem  struc¬ 
turae  in  retina,  denotat.  Alias,  nebula  den¬ 
sa  subalbida  videtur  posteriorem  partem  ocu¬ 
li  occupare,  quae  saepe  pro  cataracta  incipi- 

ente  habeatur :  vel  pupilla  subviridem  vel 
subflavum  colorem  induit,  quod  maxime  in¬ 
faustum  est,  ex  substantia  retinae  mutata, 
et  nunc  recipiendi  impressiones  radiorum 
lucis  incapace,  orientem. 


Pupilla  plus  solita  dilatata  esse  observatur  ; 
et  iris  nullam  facultatem  contrahendi,  luce 
vivida  oculum  impingente,  exhibet.  Sed, 
quamvis  hoc  sit  signum  frequentissimum 
quod  pupilla  indicat,  huic  non  semper  opor¬ 
tet  fidere  ;  nam  in  pluribus  exemplis  non 
tantum  sit  magnitudinis  idoneae  atque  na¬ 
turalis  ;  liberum  tamen  motum  perficere  po¬ 
test.  Imo,  Richterus  dicit,  ut  in  quibusdam 
casibus  perfectissimae  Amaurosis,  ubi  radius 

-  t  N  'T‘‘,  '  "  ';t  r;  t  \  \  ■  •  -  -  |  |  X  v-  **  u  f 

nullus  lucis  ab  aegro  percipi  potuit,  iris 
praeter  solitum  mobilis  fuit,  eo  usque  ut 
in  luce  modica  fere  pupillam  clauderet.  A- 
iias,  pupilla  maxime  contrahitur,  vel  aliter 
forma  irregulari  est,  praesertim  si  organi  in¬ 


flammatio  interna  antecedat ;  et  alias,  adeo 
dilatatur,  iit  iris  prorsus  deesse  videatur. 

E  variis  conditionibus  in  quibus  pupilla 
in  diversis  amauroticis  reperitur,  ullas  certas 
ponere  conclusiones,  quibus  fundamentum 
jaciamus,  quod  ad  naturam  accuratam  mor¬ 
bi,  non  nobis  licet.  Cum  tamen  pupillam 
dilatatam  frequentius  adesse  reperimus,  hac 
cum  aliis  signis  morbi  conjuncta,  diagnosin 
nostram  multum  adjuvabit. 

Si  vasa  conjunctivae  inspiciamus,  ea  fere 
semper  varicosa  cum  truncis  nodosis  et  ra¬ 
mulis  tortuosis  inveniemus  £  et  si  attente 
perscrutemur,  globum  oculi  coloris  subcaeru¬ 
lei,  vel  rarius  subflavi,  subinde  conspicere 
possumus. 

Dolor  profundus  in  globo,  cum  sensu  mo¬ 
lesto  tensionis,  qui  aegrum  plurimum  vexat, 
sentitur. 

Dignum  est  notatu,  quod  si  morbus  non 
adeo  ingravesceret,  ut  vim  distinguendi  res 
tolleret,  aeger  aliquid  directe  ante  se  non 

tam  bene  videre  potest,  quam  si  paululum 
obliquum  situm  fuerit.  Amaurosi  fortasse  cen¬ 
trum  retinae  primo  afficiente  :  hinc  aeger 
quandem  obliquitatem  visus  acquirit,  a  Domi¬ 
no  Hey  de  Leeds  praesertim  observatam,  et 
intuitus  adeo  insolitus  et  insignis  est,  ut  vix 
ex  memoria  labi  potest;  et  haec  unum  ex 
symptomatis  optime  notatis  morbi,  consti- 
tuit.  Alia  res  interdum  observatur ;  aeger, 
si  visus  sinit,  literas  libri  magis  distinctas, 
postquam  aliquandiu  inspexit,  quam  ad  ini¬ 
tium,  videt. 

Aliquid  insoliti  in  vultu  aegri  Amaurosi 
impliciti  apparet ;  quoddam  gravitatis  et 
hebetudinis  circa  palpebram  superiorem  et 
supercilium  ;  et  quidem,  totus  aspectus  timi¬ 
dus  est  et  infirmus. 

DE  CAUSIS. 

1 ;  L  ou 

Amaurosis  adultae  aetati  plerumque  pe- 

fi(t 

culiaris  est ;  et  quamvis  eam  in  junioribus,  et 
etiam  in  infantibus  aliquando  inveniamus, 
tamen  in  illis  ex  morbis  sensorii,  vel  ex  mu¬ 
tatione  organica  substantiae  in  cerebro  ipso, 
vel  tumoribus  prope  originem  nervorum  op¬ 
ticorum  sitis,  fere  semper  pendere  videtur. 

* 

Causae  quae  morbum  inducunt  maxime 
sunt  variae,  et  in  tres  classes  praecipuas  ap¬ 
tissime  dividi  possunt.  1  mo,  Illas,  quae  indu* 
cendo  statum  plethoricum  systematis,  impri¬ 
mis  capitis  agunt.  Qdo,  Illas,  quae  statum  de* 
bilitatum  systematis  generaliter,  et  oculi  spe- 
ciatim,  inducunt ;  et  3tio,  Illas,  quae  recte  vel 
indirefcte  nervum  opticum  ipsum  afficiunt. 

Imo,  In  prima  classe  omnia  varia,  quae 

ortum  fluxui  sanguinis  caput  versus  prae¬ 
beant,  pro  causis  excitantibus  habentur  ;  ni¬ 
mirum,  exercitatio  violens,  ut  cursus,  lucta¬ 
tio,  gravium  ponderum  portatio,  &c.  ;  usus 
frequens  liquorum  spirituosorum  et  fermen¬ 
tatorum  ;  longa  corporis  inclinatio  ;  exposi- 
tio  corporis  ad  calorem  vehementem,  vel  ca¬ 
pitis  imprimis  ad  radios  directos  solis  ;  rapidi 
transitus  e  calore  ad  frigus  ;  et  pathemata 
mentis  violenta  ;  solita  effusio  sanguinis  sup¬ 
pressa/ut  catameniae  vel  haemorrhoidum ;  et, 
denique,  mulieres  gravidae  per  aliquot  menses 

4 

ante  partum  caeci  aliquando  fiunt,  sed  hae 
visus,  quam  primum  partus  editur,  vires  recu¬ 
perant. 

Exempla  Amaurosis  saepe  notantur,  quae 
statim  ictus  violentes  capitis  secuta  sunt ; 
concussione  subita  quantitatem  sanguinis 
praetersolitam  in  cerebrum  immittente,  unde 
vasa  oculi  adeo  distendantur,  ut  pressuram 
periculosam  in  nervum  opticum  et  retinam 
faciant. 

Capite  dimisso  per  breve  tempus,  redi¬ 
tus  sanguinis  per  venas  impeditur,  distentio 
igitur  vasorum  intra  oculum  sequitur,  et  cum 
oculos  tollemus,  omnes  res  nigris  maculis 
notatas  videmus,  quae  paulatim  evanescunt, 
vasis  diametra  solita  recuperantibus.  Sic  cum 
status  piethoricus  diu  mansisset,  ictus  letha- 
lis  ipsi  basi,  qua  visus  perfectus  nititur,  of¬ 
fertur. 

Inter  mala  cum  inflammatione  violenta  vi? 
sus  fit  obtusus,  vel  ex  toto  abolitus,  quod 
morbum  comitatur,  et  postea  in  Amaurosin 
desinit ;  sic  synochum  vel  ophthaimiam  pro¬ 
fundam  saepe  sequitur. 

%do,  Inter  sanguinem  mittendum  post  vasa 
se  maxinte  deplerunt,  hominem  linqui  animo, 
et  se  caecum  esse  clamat,  saepe  observatur. 
Ex  hoc  principio  divisio  secunda  signorum 
pendet.  Vasa  sua  plenitudine  privata,  non 
amplius  nervos  visus  sustentant,  ut  oportet, 
et  Amaurosis  temporaria  inducitur. 

Priorem  speciem  morbi,  nimirum,  Amau- 
rosin  Congestionis,  illis  habitu  corporis  robus¬ 
to  praeditis,  et  qui  intemperantiae  dediti  e- 
rant,  accidere  reperimus ;  sic  in  hac  specie 
illos  imprimis,  quorum  constitutiones  morbis 
praegressis  vel  inedia  confectae  sunt,  aggre¬ 
ditur  :  et  omnes  causas,  quae  debilitatem  sys¬ 
tematis  generatim  vel  oculi  in  primo  indu¬ 
cant,  statum  amauroticum  gignere  conspira¬ 
re,  videmus.  Unde  exinanitiones  profusas 
omnis  generis  haud  raro  sequatur ;  sed  prae 
omnibus  venerem  immodicam  vel  prematu* 
ram*  Ex  longis  alvi  fluxibus,  ex  sanguinis 
profluviis,  vel  ex  sequela  febrium  longarum, 
quoque  oritur. 

tno  istnuL 

Vires  oculi  modo  locali  exhauriri  possunt, 
imprimis  nimio  stimulo  lucis,  res  minutas  vel 
splendidissimas  inspiciendo.  Non  saepe  ac¬ 
cidit  ut  reflectio  vividi  fulminis  homini  sta- 
tim  visum  eripit  ?  Si  solem  aliquandiu  spec¬ 
temus,  specti um  ejus  in  quodcunque  oculos 
vertamus,  videbimus  ;  et  si  ad  illum  pergi- 


DE  AMAUROSI. 


15 


mus  oculos  nostros  infigere,  caecitas  perfecta 
ex  nimio  stimulo  oritur.  Sic  morbus  fre¬ 
quens  inter  artifices  horologiorum  est,  et  il¬ 
los  corpora  splendida  attente  spectantes,  ut 
astronomos.  Morbus  in  talibus  aegris,  alte¬ 
ro  oculo  clauso  promovetur ;  pupilla  dilata¬ 
tur,  et  altera  per  consensum  cum  illa  expan¬ 
ditur. 

Stio9  Ad  tertiam  classem  causarum,  om¬ 
nes  illas  irritationes  vel  in  organis  concoc¬ 
tionis  existentes,  vel  localiter  et  mechanice 
oculum  ipsum  vel  illas  partes  cum  eo  nexas, 
afficientes,  referendum  est. 

Inter  caput  et  organa  concoctionis  consen¬ 
sum  notabilem  subesse,  nemo  negabit  $  nam 
hoc  quotidie  in  injuriis  capitis,  quibus  acce¬ 
dunt  affectiones  ventriculi,  manifestum  vi¬ 
demus  5  et  nonnulli  suppurationem  hepatis, 
ictum  violentem  capiti  illatum,  secutam  es¬ 
se  affirmant.  Quomodo  communicatio  affi¬ 
ciatur,  vel  consensus  constituatur,  adhuc  ra- 

tio  reddenda  est  ;  sed  quocunque  modo  liat, 
res  ipsa  certissima  est,  quod  in  praesens  con- 
silium  sufficiat.  Hoc  quoque  notandum  est, 
excitationem,  vel  irritationem  morbidam  in 
organis  digestioni  propriis  nervosam  debili¬ 
tatem,  cujus  oculi  participes  sunt,  plerum¬ 
que  comitari. 

Nonnulli  quasdam  res  narcoticas  in  ven¬ 
triculo  sumendo,  ut  digitalem  purpuream,  da¬ 
turam  strammonium,  &c.  vel  etiam  quod  de¬ 
voratum  acesceat,  pro  tempore  caeci  fiunt. 

Plurimae  causae,  veluti  corpora  extranea  in 
alveolo  oculi  sita,  exostosis  ossium  orbitam 
constituentium,  substantiae  globum  oculi 
penetrantes,  contusio  vel  laceratio  violenta 
nervi  supra  orbitalis,  et  denique  effusiones 
et  tumores  juxta  originem  nervorum  opti¬ 
corum  siti,  mechanice  agunt,  atque  Amauro- 
sin  movent. 

DE  DIAGNOSI. 


Exempla  fuerunt,  in  quibus  curantes  mag- 
ni  nominis  quod  ad  naturam  mali  erraverunt. 
Unus  morbus  praesertim  existit,  qui  Amau- 

rosin  maxime  simulat ;  et  revera,  ut  mihi  vi* 

•  • 

detur,  morbus  unicus  est  de  quo  errari  po¬ 
test.  Attentione  tamen  paucis  rebus  adhi- 

-  SlljSii  \ 

bita,  discrimen  satis  evidens  evadet :  Cata- 
racta  nimirum  incipiens,  cum  opacitas  in  pos¬ 
teriore  parte  lentis  vel  capsulae  ejus  incipiat. 


In  Cataracta  simplici  nebulae  visum  mi- 

.  -  .7..  ''  ;  _  i  ij  ",  f  !v  * X  L*.  '..?.&■?  i  i  ’•  ‘  1  l  \  '  ./  ’  Q  .7  ^  V  »  '■  -  rs  - 

nuunt,  vel  obstruunt,  rebus  quasi  in  tene» 
bris ;  aeger  in  crepusculo  quam  in  vivido  lu- 
mine,  propter  pupillam  magis  dilatatam  in 

Hi  ' ii  5.  3  J  I  -1,'v  I"°  i  •*  7'-  ir  '\r'  i' ’:r  ;  4- ^  -  : 

lumine  obscuro,  et  quosdam  radios  per  mar¬ 
ginem  lentis  transmittentem,  meliorem  ha¬ 
bet  visum.  Contra,  in  Amaurosi  visus  obtu¬ 
sus  maculis  nigris  comitatur,  et  nubecula 

non  semper  adest ;  quo  magis  etiam  pupilla 
dilatatur,  eo  confusior  fit  visus. 

In  Cataracta  vitium  plerumque  opacitate 
subalbida  jam  pone  pupillam  sita  declaratur ; 
et  hac  dilatata,  annulus  seu  circulus  niger 
circa  marginem  lentis  distincte  videri  potest, 
et  iris  impressionibus  lucis  maxime  paret. 
In  Amaurosi  nubecula  est  profunda,  ad 
imum  oculum  sita,  et  plerumque  corneam 
subviridem  speciem  exhibet :  iris  fere  im« 
mota  est,  et  annulus  niger  nunquam  conspi¬ 
ciendus. 


DE  PROGNOSI. 

In  prognosin  instituendo  omnia  signa  mor¬ 
bi  caute  sunt  observanda  et  consideranda, 
ut  judicium  accuratum  de  eventu  probabili 
formetur. 

Haec  sunt  quae  terminationem  infaustam 
indicant.  Quum  senibus  incidit,  tardus  in 
progressu  est,  et  per  plurimos  annos  perstat ; 
ima  pars  oculi  subviridem  speciem  induit ;  pu¬ 
pillae  forma  irregularis  et  immobilis  est ;  cum 
dolor  capitis  et  sensus  stricturae  globi  oculi 
adsunt,  vel  si  sequela  sit  ophthalmiarum  in¬ 
ternarum  gravium,  quae  diu  constiterunt ; 
cum  figura  totius  globi  mutatur  5  cum  exci¬ 
tatio  violens  generis  nervosi  praegressa  est ; 
cum,  ictibus  capiti  illatis,  vel  oculo  ipsi,  cum 
contusione  vel  laceratione  nervi  supra  orbi¬ 
talis  ;  et  denique,  cum  ab  exostosi  orbiti  ori¬ 
ginem  trahit. 

Amaurosis  perfecta  et  inveterata  cum  tur¬ 
batione  globi,  Scarpa  judice,  prorsus  est  in¬ 
sanabilis. 

Cum  morbus  est  generis  imperfecti  absque 
ulla  corruptione  organi  visus,  retina  nonni¬ 
hil  impressionibus  lucis  affecta,  morbum  faus¬ 
te  eventurum  esse  licet  nobis  inferre.  Quo- 

que,  si  subito  invasit,  et  frontis  nullo  dolo¬ 
re  acuto  vel  tensione  globi ;  si  pupilla  forma 
regulari  est,  et  ima  pars  oculi  colore  niger¬ 
rimo  ;  si  ex  plethora  vel  irritationibus  ven¬ 
triculum  et  alvum  afficientibus  ;  vel  si  sequela 
sit  exinanitionum  profusarum  ;  et  denique, 
si  aeger  non  admodum  annis  provectus,  et 
morbus  periodice  redire  consuevit,  omnia 
haec  finem  faustam  promittunt. 


DE  RATIONE  MEDENDI. 

E  consensu  et  progressu  mali,  hoc  esse 
talis  naturae,  ut  visus  serius  citiusve  pror¬ 
sus  pereundus  est,  nisi  solertia  medici  pro¬ 
gressui  morbi  occurratur,  percipimus.  Ad 
hoc  perficiendum,  signis  quae  impetum  mali 
praegressa  sint,  et  variis  causis  quae  mor¬ 
bum  inducere  conspirassent,  attentionem  ad¬ 
hibere  oportet.  Ad  tollendas  causas  eviden¬ 
tes,  primum  consilium  curationis  est ;  quam- 

vis  causa  sublata  est,  visus  tamen  non  sem- 
per  restituitur ;  hoc  procul  dubio  conditioni 
torpidae,  in  qua  nervi  fuerunt,  tribuendum. 

Ut  nulla  ratio  est  actionem  vasorum  san- 
guiferum  minuendi,  quae  tantas  vires  habet, 
quam  venaesectio ;  sic  cum  morbus  de  ple¬ 
nitudine  vasorum  capitis  pendet,  nullo  re¬ 
medio  pares  vires  insunt,  vel  modo  genera¬ 
li,  vel  locali  adhibito. 

Post  missionem  sanguinis  generalem  fuse 
institutam,  ad  cucurbitulas  cum  ferro,  aut  hi¬ 
rudines  temporibus  vel  posteriori  parti  cervi¬ 
cis  admotas,  vel  fonticulum  perpetuum  inter 
humeros,  confugere  possumus  :  alvus  aegri 
interea  laxa,  ope  cujusdam  cathartici  lenis, 

\ 

servanda  est.  Si  sit  sequela  catameniorum 
vel  haemorrhoidum  suppressarum,  hirudi¬ 
nes  ad  labia  pudendi,  vel  perinaeum,  simul 
cum  pediluvio,  admovere  oportet. 

Quum  contra,  ex  irritabilitate  nervosa  ori- 

maurosi  de  plethora  pendente,  post  usum 
lanceolae,  multo  commodo  praescriptum  est ; 
et  cum  de  nimio  stimulo  nervi  optici  et  re¬ 
tinae,  vel  ubi  nulla  causa  morbi  inducti  red¬ 
di  potest,  effectus  boni  hydrargyri  manifes¬ 
tissimi  sunt* 

Hoc  medicamentum  aestimandum  haud 
adeo  validum  si  detur  in  tam  magna  quan¬ 
titate  ut  salivationem  inducat,  quam  in  dosi- 
bus  parvis  exhibitum  esse,  videtur ;  et  potius 
pro  effectu  alterativo  quam  mercuriali.  Gra¬ 
na  quinque  pilulae  caeruleae  singulis  nocti¬ 
bus,  vel  etiam  omni  altera  nocte,  ad  mor¬ 
bum  eradicandum,  plerumque  sufficient. 

Hydrargyrum,  qui  adeo  utilis  repertus  est, 
multo  saepius  in  curatione  hujus  morbi  prae¬ 
scriptum  iri,  sperandum  est :  et  nihil  dubii, 
quin  idem  eventus  felix,  qui  jam  eum  comi¬ 
tabatur,  eum  in  perpetuum  secuturus  sit,  mi¬ 
hi  restat. 


FINIS, 


